《和方干题李频庄》
唐代·翁洮

高情度日非无事，自是高情不觉喧。海气暗蒸莲叶沼，

山光晴觉苇花村。吟时胜概题诗板，静处繁华付酒尊。

闲伴白云收桂子，每寻流水劚桐孙。犹凭律吕传心曲，

岂虑星霜到鬓根。多少清风归此地，十年虚打五侯门。

作者简介：翁洮，字子平，号青山，晚唐睦州寿昌人，约生活于唐文宗至唐昭宗朝，准确生卒年代待考。于唐僖宗光启三年(公元887年)登柳玭榜进士第，官授礼部主客司员外郎兼殿中侍御史。退居不仕。朝廷徵之，洮作《枯木诗》以答诏。帝嘉慕不已，复遣使赐以曲江鱼。宋理宗追谥善庆公。洮工诗，今存于《全唐诗》者，仅十三首。